Nädalategu

Nädalategu (ka: ordinaarne tegu) oli teoorjuse vorm, mille aeg ja maht nädalas olid fikseeritud, vahel poolaastate kaupa.Eesti entsüklopeedia, 7. kd "NÕUK-RAH". Tallinn: Eesti Entsüklopeediakirjastus, 1994, lk 15

Nädala-rakmetegu, mille raames saadeti mõisa täisjõus mees koos hobuse või härjapaari ja rakendiga, tekkis Eestis teoorjuse levides 16. sajandil. Nädala-jalategu, kus mõisa saadeti naised või noorukid (nn vaimud) kujunes 17.–18. sajandil suvisest abiteost.

Enamasti oli nädalategu teoorjuse suurem osa, kuid 18. sajandi lõpust 19. sajandi alguseni oli Liivimaa mõisades sageli abiteol suurem roll.

Nädalateo maht
Luunja mõisa vakuraamatu andmeil oli Polla talu nädalategu 2,5 päeva.Aili Karindi "Elust mõisnike ajal: 1503-1919" Luunja, 1999, lk 11 Aastaringne orjus jagunes kaheks: jüripäevast mihklipäevani hobusega 130 ja jalgsi 53 päeva, mihklipäevast jüripäevani hobusega 29 päeva. Sellele lisandus 24 vooripäeva ja loonusandam.

17. sajandil oli Tartumaal nädalateo maht väiksem kui mujal Liivimaal; samavõrd suurem oli seal abitegu, mis kattis mõisate jooksvaid vajadusi hooajatöödeks.Aili Karindi "Elust mõisnike ajal: 1503-1919" Luunja, 1999, lk 12

Viited

Kirjandus
Enn Tarvel. Nädalategu. - Tuna 2010/2, lk-d 25–29.

Kategooria:Eesti ajalugu
Kategooria:Koormised
Kategooria:Eesti talurahvas